b'\n_START_ARTICLE_\nIn Secret\n_START_SECTION_\nJuoni\n_START_PARAGRAPH_\nIn Secret sijoittuu 1860-luvun Pariisiin. Seksuaalisesti tukahtunut kaunis nuori nainen Th\xc3\xa9r\xc3\xa8se Raquin (Elizabeth Olsen) on rakkaudettoman avioliiton vankina. Th\xc3\xa9r\xc3\xa8se on naimisissa h\xc3\xa4nen sairaalloisen Camille-serkkunsa (Tom Felton) kanssa. Th\xc3\xa9r\xc3\xa8sen dominoiva t\xc3\xa4ti, madame Raquin (Jessica Lange), oli j\xc3\xa4rjest\xc3\xa4nyt avioliiton. P\xc3\xa4iv\xc3\xa4t Th\xc3\xa9r\xc3\xa8se viett\xc3\xa4\xc3\xa4 pienen kaupan kassan takana ja iltaisin h\xc3\xa4n katselee t\xc3\xa4tins\xc3\xa4 ja h\xc3\xa4nen seurueensa dominon peluuta. Kun Th\xc3\xa9r\xc3\xa8se tapaa aviomiehens\xc3\xa4 puoleensavet\xc3\xa4v\xc3\xa4n yst\xc3\xa4v\xc3\xa4n, Laurent LeClairen (Oscar Isaac), h\xc3\xa4n aloittaa t\xc3\xa4m\xc3\xa4n kanssa luvattoman rakkaussuhteen, mik\xc3\xa4 johtaa traagisiin seurauksiin.\n_START_SECTION_\nTuotanto\n_START_PARAGRAPH_\nKate Winslet oli ollut kauan kiinnitettyn\xc3\xa4 Th\xc3\xa9r\xc3\xa8se Raquinin rooliin, kunnes Jessica Biel korvasi h\xc3\xa4net. T\xc3\xa4ll\xc3\xb6in Gerard Butler oli palkattu Laurent LeClairen rooliin. Vuoden 2011 syksyll\xc3\xa4 Elizabeth Olsen korvasi Jessica Bielin Th\xc3\xa9r\xc3\xa8se Raquinin rooliin. Glenn Close oli alun perin kiinnitetty madame Raquinin rooliin, mutta vet\xc3\xa4ytyi projektista, jolloin Jessica Lange korvasi h\xc3\xa4net._NEWLINE_Elokuvan kuvaukset alkoivat 9. toukokuuta vuonna 2012. Elokuvaa kuvattiin Serbian Belgradissa ja Unkarin Budapestissa. Kuvaukset p\xc3\xa4\xc3\xa4ttyiv\xc3\xa4t 21. kes\xc3\xa4kuuta 2012.\n_START_SECTION_\nJulkaisu ja vastaanotto\n_START_PARAGRAPH_\nIn Secret sai ensi-iltansa Toronton elokuvajuhlilla Kanadassa 7. syyskuuta vuonna 2013. Itsen\xc3\xa4isen ensi-iltansa elokuva sai Kalifornian Los Angelesissa Yhdysvalloissa 6. helmikuuta vuonna 2014. T\xc3\xa4m\xc3\xa4n j\xc3\xa4lkeen In Secret p\xc3\xa4\xc3\xa4si rajoitettuun teatterilevitykseen 21. helmikuuta 2014._NEWLINE_In Secret sai ilmestyess\xc3\xa4\xc3\xa4n sekalaisia arvosteluja. Elokuvalla on Rotten Tomatoes -sivustolla 47 prosentin "m\xc3\xa4t\xc3\xa4" arvosana, joka perustuu kuuteenkymmeneennelj\xc3\xa4\xc3\xa4n arvosteluun, joista kolmekymment\xc3\xa4 ovat positiivisia ja kolmekymment\xc3\xa4nelj\xc3\xa4 negatiivisia. Vaikka elokuva sai sekalaisia arvosteluja, Jessica Langen roolisuoritusta on erityisesti ylistetty.'